CELEX: 62016TA0504
Language: lv
Date: 2017-09-14 00:00:00
Title: Apvienotās lietas T-504/16 un T-505/16: Vispārējās tiesas 2017. gada 14. septembra spriedums – Bodson u.c./EIB Civildienests — EIB personāls — Atalgojums — Pamatalgu skalas ikgadējā korekcija — Aprēķina metode — Ekonomiskā un finanšu krīze

30.10.2017   
            
            
               LV
            
            
               Eiropas Savienības Oficiālais Vēstnesis
            
            
               C 369/17
            
         Vispārējās tiesas 2017. gada 14. septembra spriedums – Bodson u.c./EIB
   (Apvienotās lietas T-504/16 un T-505/16) (1)
   
   (Civildienests - EIB personāls - Atalgojums - Pamatalgu skalas ikgadējā korekcija - Aprēķina metode - Ekonomiskā un finanšu krīze)
   (2017/C 369/25)
   Tiesvedības valoda – franču
   
      Lietas dalībnieki
   
   
      Prasītāji: Jean-Pierre Bodson (Luksemburga, Luksemburga) un 485 citi prasītāji, kuru vārdi norādīti sprieduma pielikumā (lieta T-504/16) un Esther Badiola (Luksemburga) un 15 citi prasītāji, kuru vārdi norādīti sprieduma pielikumā (lieta T-505/16) (pārstāve – L. Levi, advokāte)
   
      Atbildētāja: Eiropas Investīciju banka (pārstāvji – sākotnēji T. Gilliams un G. Nuvoli, vēlāk G. Faedo un T. Gilliams, piedaloties A. Dal Ferro, advokāts)
   
      Priekšmets
   
   Prasība atbilstoši LESD 270. pantam, pirmkārt, atcelt lēmumus, kas ierakstīti algas paziņojumos par 2013. gada februāri un nākamajiem mēnešiem, ar kuriem prasītājiem piemērots EIB Direktoru padomes 2012. gada 18. decembra lēmums un EIB Vadības komitejas 2013. gada 29. janvāra lēmums, kā arī 2013. gada 5. februārī tiešsaistē ievietoto rakstu un 2013. gada 15. februāra informatīvo piezīmi, ar kuru personāls informēts par abu šo lēmumu pieņemšanu, un, otrkārt, piespriest EIB samaksāt prasītājiem naudas summu, kas atbilst starpībai starp darba samaksas apmēru, kāds bija jāizmaksā atbilstoši no EIB Direktoru padomes 2009. gada 22. septembra lēmuma izrietošajam tiesiskajam regulējumam, un to, kāds izmaksāts saskaņā ar iepriekš minētajiem lēmumiem, kā arī kaitējuma atlīdzību, lai atlīdzinātu kaitējumu, ko prasītāji iespējami esot cietuši viņu pirktspējas samazinājuma un ar viņu darba samaksas dinamiku saistīto neskaidrību dēļ
   
      Rezolutīvā daļa:
   
   
               1)
            
            
               atcelt Eiropas Investīciju bankas (EIB) lēmumus, ar kuriem piemērots EIB Direktoru padomes 2012. gada 18. decembra lēmums un EIB Vadības komitejas 2013. gada 29. janvāra lēmums un kas ietverti, pirmkārt, Jean-Pierre Bodson un pārējo EIB personāla locekļu, kuru vārdi norādīti pielikumā lietā T-504/16, un, otrkārt, Esther Badiola un pārējo EIB personāla locekļu, kuru vārdi norādīti pielikumā lietā T-505/16, algas paziņojumos par 2013. gada februāri un nākamajos mēnešos;
            
         
               2)
            
            
               pārējā daļā prasības noraidīt;
            
         
               3)
            
            
               EIB atlīdzina tiesāšanās izdevumus.
            
         
      (1)  OV C 207, 20.7.2013, (sākotnēji lieta ir reģistrēta Eiropas Savienības Civildienesta tiesā ar numuru F-41/13 un nodota Eiropas Savienības Vispārējai tiesai 1.9.2016.).